CELEX: 32008R0323
Language: lt
Date: 2008-04-08 00:00:00
Title: 2008 m. balandžio 8 d. Komisijos reglamentas (EB) Nr. 323/2008 dėl tam tikrų prekių klasifikavimo Kombinuotojoje nomenklatūroje

10.4.2008   
            
            
               LT
            
            
               Europos Sąjungos oficialusis leidinys
            
            
               L 98/3
            
         
      KOMISIJOS REGLAMENTAS (EB) Nr. 323/2008
   2008 m. balandžio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Muitinės kodekso komitetas per pirmininko nustatytą laikotarpį nepateikė savo nuomonės,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. balandžio 8 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 580/2007 (OL L 138, 2007 5 30, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Lankstus akinių formos dirbinys, kuriame yra tokios sudėties spalvotas tirpalas (tūrio %):
                              
                                          —
                                       
                                       
                                          vanduo
                                       
                                       
                                          40
                                       
                                    
                                          —
                                       
                                       
                                          propilenglikolis
                                       
                                       
                                          60
                                       
                                    Produktas skirtas numalšinti galvos skausmams ir dedamas ant veido, prieš tai atšaldžius jį šaldytuve.
                           
                        
               
                  3824 90 97
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 3824, 3824 90 ir 3824 90 97 atitinkančiais prekių aprašymais.
                  Plastikiniame apvalkale esantis tirpalas naudojamas kaip šaldomasis skystis ir suteikia produktui preparato, priskiriamo 3824 pozicijai, pagrindinę savybę.
                  Dirbinys neatitinka 30 skirsniui priskiriamų prekių aprašymo, nes neturi terapinio ar profilaktinio poveikio.
               
            
                  
                              2.
                           
                           
                              Apvalkalas iš plastiko lakštų, kurio viduje yra vandens ir aliejaus mišinys, skirtas dėti į maudymosi kostiumėlių arba liemenėlių kaušelius.
                           
                        
               
                  3926 20 00
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 3926 ir 3926 20 00 atitinkančiais prekių aprašymais.
                  Kadangi dirbinys skirtas dėti į moteriškų maudymosi kostiumėlių arba liemenėlių kaušelius, jis, pagal 3926 poziciją, laikytinas drabužių priedu ir priskirtinas 3926 20 00 subpozicijai.
               
            
                  
                              3.
                           
                           
                              Iš audinio pasiūtas diržo formos dirbinys, į kurį pripilta paprastųjų kviečių grūdų. Naudojamas nugaros skausmui numalšinti, prieš tai jį pašildžius mikrobangų krosnelėje.
                           
                        
               
                  1001 90 99
               
               
                  Klasifikuojama vadovaujantis Kombinuotosios nomenklatūros 1, 3(b) punktu ir 6 bendrosiomis aiškinimo taisyklėmis bei KN kodus 1001, 1001 90 ir 1001 90 99 atitinkančiais prekių aprašymais.
                  Dirže esantys paprastieji kviečiai naudojami sukauptai šilumai perduoti ir suteikia produktui grūdų, priskiriamų 1001 pozicijai, pagrindinę savybę.
                  Dirbinys neatitinka 30 skirsniui priskiriamų prekių aprašymo, nes neturi terapinio ar profilaktinio poveikio.